Singsing blong Deved taem hem i stap ronwe long boe blong hem Absalom.+3 O Jehova, ?from wanem ol enemi blong mi oli kam plante tumas?+?From wanem plante man tumas oli stap girap agensem mi?+2 Plante oli stap tokbaot mi* se:“God bambae i no sevem hem.”+ (Selah)*3 Be yu Jehova, yu yu sil we i raonem gud mi,+Yu yu glori* blong mi,+ mo Yu nao yu stap leftemap hed blong mi.+4 Bambae mi singaot bigwan i go long Jehova,Mo bambae hem i ansa long mi long bigfala hil blong hem we i tabu.+ (Selah)5 Bambae mi ledaon mo mi slip.Mo bambae mi wekap we mi sefgud,From Jehova i stap gohed blong sapotem mi.+6 Mi mi no fraet long plante taosen manWe oli laenap agensem mi long evri saed.+7 !O Jehova, yu girap! !O God blong mi, yu sevem mi!+From yu bambae yu brebrekem jo blong olgeta enemi blong mi.Bambae yu yu brekem tut blong ol man nogud.+8 Rod blong sevem man i blong Jehova.+Blesing blong yu i stap long ol man. (Selah)
tpi_Latn